Document ID: 31987R3600

*****
ΚΑΝΟΝΙΣΜΟΣ (ΕΟΚ) αριθ. 3600/87 ΤΗΣ ΕΠΙΤΡΟΠΗΣ
της 30ής Νοεμβρίου 1987
που καθορίζει για το 1988 την ποσόστωση για τα τυριά, που εφαρμόζεται κατά την εισαγωγή στην Πορτογαλία, προέλευσης τρίτων χωρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 3797/85 του Συμβουλίου της 20ής Δεκεμβρίου 1985 που καθορίζει τις λεπτομέρειες των ποσοτικών περιορισμών κατά την εισαγωγή στην Πορτογαλία, προέλευσης τρίτων χωρών, ορισμένων γεωργικών προϊόντων που υπάγονται στο καθεστώς της μεταβάσεως κατά στάδια (1), και ιδίως το άρθρο 3 παράγραφος 1,
Εκτιμώντας:
ότι ο κανονισμός (ΕΟΚ) αριθ. 607/86 της Επιτροπής (2) καθόρισε την αρχική ποσόστωση για τα τυριά, που εφαρμόζεται κατά την εισαγωγή στην Πορτογαλία, προέλευσης τρίτων χωρών σε 431 τόνους· ότι το άρθρο 1 παράγραφος 3 τρίτο εδάφιο του κανονισμού (ΕΟΚ) αριθ. 3797/85 καθόρισε τον ελάχιστο ετήσιο ρυθμό αύξησης της ποσόστωσης, λαμβάνοντας υπόψη το ρεύμα των συναλλαγών και την κατάσταση των διμερών ή πολυμερών διαπραγματεύσεων· ότι πρέπει να ληφθεί αυτή η μέθοδος για να καθορισθεί η ποσόστωση εισαγωγής για ορισμένα τυριά στην Πορτογαλία, προέλευσης τρίτων χωρών, για το 1988·
ότι, για να εξασφαλισθεί η ορθή διαχείριση της ποσόστωσης, θα πρέπει να συνδυαστεί η αίτηση αδείας εισαγωγής με τη σύσταση εγγύησης·
ότι είναι σκόπιμο να προβλεφθεί η ανακοίνωση από την Πορτογαλία στην Επιτροπή των πληροφοριών για την εφαρμογή της ποσόστωσης·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η αρχική ποσότητα της ποσόστωσης κατά το 1988 τυριών ορίζονται στο παράρτημα Ι του κανονισμού (ΕΟΚ) αριθ. 3797/85, που εφαρμόζεται κατά την εισαγωγή στην Πορτογαλία, προέλευσης τρίτων χωρών, καθορίζεται σε 431 τόνους.
Άρθρο 2
1. Οι πορτογαλικές αρχές εκδίδουν τις άδειες εισαγωγής, με τρόπο ώστε να εξασφαλισθεί η δίκαιη κατανομή της διαθέσιμης ποσότητας μεταξύ των αιτούντων.
2. Οι αιτήσεις άδειας εισαγωγής συνδυάζονται με τη σύσταση εγγύησης που αποδεσμεύεται με τους όρους που ορίζονται από τις πορτογαλικές αρχές μόλις πραγματοποιηθούν οι εισαγωγές.
Άρθρο 3
Οι πορτογαλικές αρχές ανακοινώνουν στην Επιτροπή τα μέτρα που έχουν θεσπίσει για την εφαρμογή του άρθρου 2.
Διαβιβάζουν, το αργότερο στις 15 κάθε μήνα, τις ακόλουθες πληροφορίες όσον αφορά τα προϊόντα για τα οποία έχουν εκδοθεί άδειες εισαγωγής τον προηγούμενο μήνα:
- τις ποσότητες τις οποίες αφορούν οι άδειες εισαγωγής που έχουν εκδοθεί,
- τις ποσότητες οι οποίες πραγματικά εισήχθησαν.
Άρθρο 4
Ο παρών κανονισμός αρχίζει να ισχύει την 1η Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Νοεμβρίου 1987.

Labels: 18
3
5